laion/Wikipedia-Exotic huggingface dataset:
অরুণোদয় মণ্ডল

অরুণোদয় মণ্ডল, যিনি সুন্দরবনের সুজন নামে পরিচিত, ভারতের পশ্চিমবঙ্গের একজন চিকিৎসক। চিকিৎসাক্ষেত্রে অবদানের জন্য ২০২০ সালে তাকে পদ্মশ্রী প্রদান করা হয়েছিল। অরুণোদয় মণ্ডল উত্তর চব্বিশ পরগণা জেলার বিরাটিতে বসবাস করেন। তিনি বি. সি. রায় শিশু হাসপাতালের ডাক্তার ছিলেন। ১৯৮০ সালে তিনি চাকরি ছেড়ে দেন ও বিরাটিতে নিজ চেম্বারে রোগী দেখা শুরু করেন। প্রত্যেক শনিবারে অরুণোদয় মণ্ডল উত্তর চব্বিশ পরগণার সাহেবখালি গ্রামে যান। সেখানে যেতে তার সময় লাগে ছয় ঘণ্টা। এরপর, রবিবারে তিনি সেখানে চিকিৎসা সেবা প্রদান করেন। তার রোগীদের ৮০% ই গরিব তিনি তাদের বিনামূল্যে চিকিৎসা ও ওষুধ প্রদান করেন। সারাদিন চিকিৎসা সেবা প্রদান করে রাতে তিনি ফিরে আসেন নিজ বাড়িতে। এখন পর্যন্ত অরুণোদয় মণ্ডল চার হাজারেরও বেশি মানুষকে চিকিৎসা সেবা প্রদান করেছেন। ২০০০ সালে তিনি সেখানে সুজন নামের একটি দাতব্য চিকিৎসালয় প্রতিষ্ঠা করেন। এছাড়া, তিনি চিকিৎসা শিবির ও রক্তদান শিবিরের আয়োজন করে থাকেন। ২০২০ সালে চিকিৎসাক্ষেত্রে অবদানের জন্য অরুণোদয় মণ্ডলকে পদ্মশ্রী প্রদান করা হয়েছিল। "পদ্মশ্রী পেলেন বাংলার চিকিত্‍সক অরুণোদয় মণ্ডল, 'সুন্দরবনের সুজন'"। ডেইলিহান্ট। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "From Arun Jaitley to Karan Johar: Here's full list of Padma Vibhushan, Padma Bhushan, Padma Shri awardees 2020"। Deccan Herald। ২৫ জানুয়ারি ২০২০। সংগ্রহের তারিখ ২৬ জানুয়ারি ২০২০।  "সুন্দরবনের প্রত্যন্ত এলাকায় চিকিৎসা পৌঁছে দিয়ে পদ্মশ্রী পেলেন ডাক্তার অরুণোদয়"। হিন্দুস্তান টাইমস। ২৫ জানুয়ারি ২০২০। সংগ্রহের তারিখ ২৬ জানুয়ারি ২০২০।  "পদ্মশ্রী সম্মানে উজ্জ্বল 'অরুণোদয়'-এর আলোয় ভাসল সুন্দরবন"। দ্য ইন্ডিয়ান এক্সপ্রেস। ২৬ জানুয়ারি ২০২০। সংগ্রহের তারিখ ২৮ জানুয়ারি ২০২০।  "Govt announces Padma Shri Awards 2020: Here is all you need to know about the 21 awardees"। Republic TV। ২৬ জানুয়ারি ২০২০। ২৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২০।  "Sundarbans Doctor, Guwahati Veterinarian Among Padma Shri Awardees"। NDTV। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Muslim bhajan singer, 'Langar Baba', Sundarban doctor among Padma award winners"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Full list of 2020 Padma awardees"। The Hindu। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Padma Awards announced; posthumous honour for Arun Jaitley, Sushma Swaraj"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।
লাওসের প্রদেশ

লাওস বা সরকারীভাবে লাও গণতান্ত্রিক প্রজাতন্ত্র রাষ্ট্রটিতে মোট ১৭টি প্রদেশ (লাও: ແຂວງ, খেওং, খ্বাং বা খৌয়েং), একটি দাপ্তরিক এলাকা (কাম্ফেং নাখোন) তথা ভিয়েনতিয়েন রাজধানী শহর পৌরসভা (ນະຄອນຫຼວງ, নাখোন লুয়াং, বা না কোণ ল্বাং ভিয়েনতিয়েন) রয়েছে৷ ১৯৯৪ খ্রিস্টাব্দে সাইসম্বুনে একটি বিশেষ মর্যাদাযুক্ত প্রশাসনিক এলাকা (ເຂດພິເສດ, ক্ষেত ফিসেট) গঠন করা হলেও ১৩ই জানুয়ারি ২০০৬ খ্রিস্টাব্দে তার বিশেষ অঞ্চলের মর্যাদা লুপ্ত করা হয়৷ ২০১৩ খ্রিস্টাব্দ নাগাদ পূর্বতন সাইসম্বুন বিশেষ অঞ্চলের বেশ কিছুটা অঞ্চল নিয়ে সাইসম্বুন প্রদেশ গঠন করা হয়৷ প্রতিটি প্রদেশের জনসংখ্যা ২০১৫ খ্রিস্টাব্দের জনগণনায় নথিভুক্ত করা রয়েছে৷ ১৯৮৯ খ্রিস্টাব্দে ভিয়েনতিয়েন প্রদেশ থেকে ভিয়েনতিয়েন রাজধানী অঞ্চলকে আলাদা করা হয় এবং নতুন ভিয়েনতিয়েন প্রদেশের রাজধানী মুয়াং ফনহঙে স্থানান্তরিত করা হয়৷ ১৯৯৪ খ্রিস্টাব্দে বালিখামসাই, ভিয়েনতিয়েন ও সিয়াংখুয়াং প্রদেশ থেকে কিছু কিছু অঞ্চল নিয়ে সাইসম্বুন বিশেষ অঞ্চল গঠন করা হয়৷ ২০০৬ খ্রিস্টাব্দে সাইসম্বুন থেকে বিশেষ অঞ্চলের মর্যাদা লোপ করা হয় এবং ঐ প্রদেশের লঙসান, সাইসম্বুন, ফুন এবং হোম জেলা ভিয়েনতিয়েন প্রদেশের সাথে ও থাতোম জেলা সিয়াংখুয়াং প্রদেশের সাথে যুক্ত করা হয়৷ লাওসের প্রতিটি জেলা একাধিক জেলায় (মুয়াঙ) ও প্রতিটি জেলা একাধিক গ্রামসমষ্টি (বান) নিয়ে গঠিত৷ প্রদেশগুলিকে তিনটি স্তরে ভাগ করা যায় যথা, উত্তর (ফংসালি থেকে সৈন্যবুলি, লুয়াং প্রাবাং ও সিয়াংখুয়াং পর্যন্ত), কেন্দ্রীয় (ভিয়েনতিয়েন ও বালিখামসাই) এবং দক্ষিণ (খাম্মুয়ান থেকে চামপাসাক অবধি)৷ "Laos Provinces"। সংগ্রহের তারিখ ২০১৯-১১-১০।  "Results of Population and Housing Census 2015" (পিডিএফ)। সংগ্রহের তারিখ ২০১৯-১১-১০।
আলীনগর ইউনিয়ন, কালকিনি

আলীনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১৩টি গ্রাম নিয়ে গঠিত। কালকিনি উপজেলা সদর থেকে আলীনগর ইউনিয়নের দুরত্ব ৮ কিলোমিটার। আলীনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে। আলীনগর ইউনিয়নের মোট আয়তন ৪,৯৪০ একর বা ২০ বর্গ কিলোমিটার। গ্রামের সংখ্যা ১৩টি। ঘরবাড়ির সংখ্যা ৩,২২১টি। হাট-বাজার রয়েছে ৩টি। ইউনিয়ন স্বাস্থ্য কমপ্লেক্স ১টি এবং কমিউনিটি ক্লিনিক রয়েছে ৩টি। বাংলাদেশের ২০১১ সালের আদমশুমারি অনুযায়ী আলীনগর ইউনিয়নের ৩,২২১টি পরিবারে মোট জনসংখ্যা ১৫,০৮৮ জন এবং প্রতি বর্গ কিলোমিটারে ৭৫০ জন লোক বাস করে। এদের মধ্যে ৭,২৭১ জন পুরুষ ও ৭,৮১৭ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৩,৮০৫ জন ও হিন্দু ধর্মালম্বী ১,২৮৩ জন। ২০১১ সালের হিসেব অনুযায়ী আলীনগর ইউনিয়নের সাক্ষরতার হার ৩৮.৫% (পুরুষ ৪০.৮%, মহিলা-৩৬.৪%)। এ ইউনিয়নে ১টি মাদ্রাসা, ৮টি মাধ্যমিক বিদ্যালয়, ৬টি সরকারি প্রাথমিক বিদ্যালয় এবং ৪টি বেসরকারি প্রাথমিক বিদ্যালয় রয়েছে। "আলীনগর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৬।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০২০।
এনায়েতনগর ইউনিয়ন, কালকিনি

এনায়েতনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। এনায়েতনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে। এনায়েতনগর ইউনিয়নের মোট আয়তন ৫,৭৮৫ একর বা ২৩.৪১ বর্গ কিলোমিটার। গ্রামের সংখ্যা ২৮টি। ঘরবাড়ির সংখ্যা ৫,১০৭টি। বাংলাদেশের ২০১১ সালের আদমশুমারি অনুযায়ী এনায়েতনগর ইউনিয়নের ৫,১০৭টি পরিবারে মোট জনসংখ্যা ২৫,১১৬ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,৩৫০ জন পুরুষ ও ১২,৭৬৬ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,২৭৪ জন, হিন্দু ধর্মালম্বী ৮৪১ জন ও খ্রিস্টান ধর্মালম্বী ১ জন। ২০১১ সালের হিসেব অনুযায়ী এনায়েতনগর ইউনিয়নের সাক্ষরতার হার ৪০.৭% (পুরুষ ৪৩.৩%, মহিলা-৩৮.১%)। এ ইউনিয়নে ১টি মাদ্রাসা, ৩টি মাধ্যমিক বিদ্যালয় এবং ৬টি সরকারি প্রাথমিক বিদ্যালয় রয়েছে। "এনায়েতনগর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০১-২৬।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০২০।
আব্দুল মুয়ীদ চৌধুরী

আব্দুল মুয়ীদ চৌধুরী একজন বাংলাদেশি সরকারি কর্মকর্তা। তিনি ২০০১ সালে সাবেক প্রধান বিচারপতি এবং তত্ত্বাবধায়ক সরকার সাবেক প্রধান উপদেষ্টা লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব পালন করেন। তিনি বর্তমানে বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পালন করছেন। আব্দুল মুয়ীদ ১৯৬৪ সালে ঢাকা বিশ্ববিদ্যালয়ের ইতিহাস বিভাগ থেকে স্নাতক সম্পন্ন এবং ১৯৬৫ সালে একই বিশ্ববিদ্যালয় থেকে আধুনিক ইতিহাস বিষয়ে স্নাতকোত্তর ডিগ্রি অর্জন করেন। ১৯৮০ থেকে ১৯৮১ সাল পর্যন্ত নয় মাস তিনি যুক্তরাষ্ট্রের টেনেসি বিশ্ববিদ্যালয় থেকে ফুলব্রাইট বৃত্তির অধীনে লোকশাসন বিষয়ে শিক্ষালাভ করেন। আব্দুল মুয়ীদ ১৯৬৭ সালে পাকিস্তান সিভিল সার্ভিসে (বর্তমান বাংলাদেশ সিভিল সার্ভিস) যোগদান করেন। তিনি ১৯৭৫ থেকে ১৯৭৮ সাল পর্যন্ত বৃহত্তর ফরিদপুর জেলা ও ১৯৭৮ থেকে ১৯৮০ সাল পর্যন্ত বৃহত্তর ঢাকা জেলার ডেপুটি কমিশনার এবং ১৯৮৪ থেকে ১৯৮৬ সাল পর্যন্ত চট্টগ্রাম বিভাগের কমিশনার ছিলেন। ১৯৮৬ সালের ১৫ মার্চ থেকে ১৯৮৮ সালের ৬ নভেম্বর পর্যন্ত তিনি বগুড়ায় পল্লী উন্নয়ন একাডেমী মহাপরিচালকের দায়িত্ব পালন করেন। ১৯৮৯ সালে তিনি মুয়ীদ কমিটির চেয়ারম্যান ছিলেন। ১৯৯৪ থেকে ২০০০ সাল পর্যন্ত তিনি বিভিন্ন মন্ত্রণালয় ও বিভাগের সচিব হিসেবে দায়িত্ব পালন করে অবসর গ্রহণ করেন। ৩৩ বছরের কর্মজীবনে তিনি বিমান বাংলাদেশ এয়ারলাইন্স, জাতীয় রাজস্ব বোর্ড, অভ্যন্তরীণ সম্পদ বিভাগসহ বিভিন্ন বিভাগ ও দপ্তরের প্রধান হিসেবে দায়িত্ব পালন করেন। ২০০০ থেকে ২০০৬ সাল পর্যন্ত তিনি বেসরকারি সংস্থা ব্র্যাকের প্রধান পরিচালন কর্মকর্তা ছিলেন। ২০০১ সালের ১৬ জুলাই তিনি লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব গ্রহণ করেন এবং ১০ অক্টোবর পর্যন্ত মন্ত্রীর পদমর্যাদায় বাংলাদেশের খাদ্যমন্ত্রীসহ বিভিন্ন মন্ত্রণালয়ের দায়িত্বে ছিলেন। ২০২৪ সালের ১৯ আগস্ট তিনি বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পান। "বিমানের নতুন চেয়ারম্যান কে এই আব্দুল মুয়ীদ চৌধুরী"। ১৯ আগস্ট ২০২৪। সংগ্রহের তারিখ ১৫ সেপ্টেম্বর ২০২৪।  "Abdul Muyeed Chowdhury, Successful Societies"। successfulsocieties.princeton.edu। সংগ্রহের তারিখ ২৬ জানুয়ারি ২০২০।  "Abdul-Muyeed Chowdhury"। Mobil। ২১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২০।  "পূর্ববর্তী মন্ত্রী"। খাদ্য মন্ত্রণালয়। সংগ্রহের তারিখ ২৬ জানুয়ারি ২০২০।
শিকারমঙ্গল ইউনিয়ন

শিকারমঙ্গল ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। শিকারমঙ্গল ইউনিয়নের মোট আয়তন ২,৫২৫ একর বা ১০.২২ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,২৫৭টি। হাট-বাজার রয়েছে ২টি। মসজিদের সংখ্যা ৪৯টি এবং মন্দিরের সংখ্যা ১১টি। বাংলাদেশের ২০১১ সালের আদমশুমারি অনুযায়ী শিকারমঙ্গল ইউনিয়নের ২,২৫৭টি পরিবারে মোট জনসংখ্যা ১১,১৮৯ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৩৪৭ জন পুরুষ ও ৫,৮৪৩ জন মহিলা এবং লিঙ্গ অনুপাত ৯২। মুসলিম ধর্মালম্বী ৯,৮০৭ জন ও হিন্দু ধর্মালম্বী ১,৩৮২ জন। ২০১১ সালের হিসেব অনুযায়ী শিকারমঙ্গল ইউনিয়নের সাক্ষরতার হার ৫০.৪% (পুরুষ ৫১.৮%, মহিলা-৪৯.২%)। এ ইউনিয়নে ১টি মাদ্রাসা, ১টি মাধ্যমিক বিদ্যালয় এবং ৮টি সরকারি প্রাথমিক বিদ্যালয় রয়েছে। "শিকারমঙ্গল ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৬।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০২০।
এ. এন. এম. ইউসুফ

এ. এন. এম. ইউসুফ (১৯১৮-২০০৯) বাংলাদেশ মুসলিম লীগের রাজনীতিবিদ, আইনজীবী ও মৌলভীবাজার-২ আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনের সংসদ সদস্য। এ. এন. এম. ইউসুফ ১৯১৮ সালে মৌলভীবাজারের কুলাউড়ার দাউদপুর গ্রামে গ্রামে। তিনি সিলেট গভর্ণমেন্ট হাই স্কুলে লেখাপড়া করেন। পাকিস্তান উত্তর প্রবেশিকা পরীক্ষা উত্তীর্ণ হয়ে মোক্তারশীপ পাশ করে ঢাকায় আইন ব্যবসা শুরু করেন। এর পর ঢাকা বিশ্ববিদ্যালয়ের অধীনে কৃতিত্বের সাথে বিএ,এলএলবি ও এমএ পাশ করেন। ইউসুফ ১৯৪৭ সালের সিলেট রেফারেন্ডাম (গণভোট) আন্দোলনে মুসলিম লীগ ‘ভলানটিয়ার' কোরের আঞ্চলিক অধিনায়কের নেতৃত্ব দেন। ১৪ ফেব্রুয়ারি ১৯৭১ সালে তদানীন্তন পূর্ব পাকিস্তান প্রাদেশিক (কনভেনশন) মুসলিম লীগের সাধারণ সম্পাদক নির্বাচিত হন। স্বাধীনতার পর বাংলাদেশ মুসলিম লীগের সহ-সভাপতি নির্বাচিত হন। ৭২-৭৪ সাল পর্যন্ত রাজনৈতিক কারণে কারাবরণ করেন। ১৯৬৪ সালের সাম্প্রদায়িক দাংগার সময় নিউ টাউন শান্তি কমিটির আহ্বায়ক ছিলেন। ১৯৬৮-১৯৭১ সাল পর্যন্ত তিনি ঢাকা ন্যাশনাল মেডিকেল ইনষ্টিটিউট হাসপাতালের সম্পাদক, ১৯৭৯-৮১ সাল পর্যন্ত উক্ত হাসপাতালের গভর্ণিং বডির সহসভাপতি হিসেবে দায়িত্ব পালন করেন। তিনি ঢাকাস্থ কুলাউড়া সমিতির প্রতিষ্ঠাতা আহ্বায়ক, ছিলেন। ১৯৬২, ৬৫, ৭৯ এবং ৮৬ এর পার্লামেন্ট নির্বাচনে কুলাউড়া থেকে তিনি অংশ গ্রহণ করেন। তিনি মৌলভীবাজার-২ আসন থেকে বাংলাদেশ মুসলিম লীগের প্রার্থী হিসেবে ১৯৮৬ সালের তৃতীয় জাতীয় সংসদ নির্বাচনের সংসদ সদস্য। এ. এন. এম. ইউসুফ ২২ অক্টোবর ২০০৯ সালে ঢাকার মগবাজারের রাশমনো ক্লিনিকে মৃত্যুবরণ করেন। তৃতীয় জাতীয় সংসদ সদস্যদের তালিকা "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "মৌলভীবাজার-২ আসনে চা শ্রমিকেরা বড় ফ্যাক্টর ষ"। Daily Nayadiganta। সংগ্রহের তারিখ ২০২০-০১-২৬।  তৃতীয় জাতীয় সংসদ সদস্যদের তালিকা (১৯৮৬)-জাতীয় সংসদ
সাহেবরামপুর ইউনিয়ন

সাহেবরামপুর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। সাহেবরামপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে। সাহেবরামপুর ইউনিয়নের মোট আয়তন ৫,৬৬৮ একর বা ২২.৯৪ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৪,৩২৮টি। এ ইউনিয়নে ১৫ কিলোমিটার পাকারাস্তা ও ৮৯ কিলোমিটার কাঁচারাস্তা রয়েছে। হাট-বাজার রয়েছে ৬টি। মসজিদের সংখ্যা ১৭৫টি এবং মন্দিরের সংখ্যা ১টি। বাংলাদেশের ২০১১ সালের আদমশুমারি অনুযায়ী সাহেবরামপুর ইউনিয়নের ৪,৩২৮টি পরিবারে মোট জনসংখ্যা ১৯,৬৭৮ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ৯,২৮১ জন পুরুষ ও ১০,৩৯৭ জন মহিলা এবং লিঙ্গ অনুপাত ৮৯। মুসলিম ধর্মালম্বী ১৯,৪৩৯ জন, হিন্দু ধর্মালম্বী ২২৯ জন ও খ্রিস্টান ধর্মালম্বী ১০ জন। ২০১১ সালের হিসেব অনুযায়ী সাহেবরামপুর ইউনিয়নের সাক্ষরতার হার ৫৫.৬% (পুরুষ ৫৬.১%, মহিলা-৫৫.২%)। এ ইউনিয়নে ২টি কলেজ, ১১টি মাদ্রাসা, ৫টি মাধ্যমিক বিদ্যালয়, ১৫টি সরকারি প্রাথমিক বিদ্যালয় এবং ৭টি কিন্ডার গার্টেন রয়েছে। "সাহেবরামপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৭।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০২০।
রমজানপুর ইউনিয়ন

রমজানপুর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। মাদারীপুর শহর থেকে এ ইউনিয়নের দূরত্ব ২৫ কিলোমিটার এবং কালকিনি শহর থেকে দূরত্ব ১০ কিলোমিটার। রমজানপুর ইউনিয়নের উপর দিয়ে পালরদী নদী প্রবাহিত হয়েছে। রমজানপুর ইউনিয়নের মোট আয়তন ৪,৮১৭ একর বা ১৯.৫০ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৩,৯৭০টি। এ ইউনিয়নে হাট-বাজার রয়েছে ৪টি। মসজিদের সংখ্যা ৫টি এবং মন্দিরের সংখ্যা ১টি। বাংলাদেশের ২০১১ সালের আদমশুমারি অনুযায়ী রমজানপুর ইউনিয়নের ৩,৯৭০টি পরিবারে মোট জনসংখ্যা ১৮,৩৫০ জন এবং প্রতি বর্গ কিলোমিটারে ৯৪০ জন লোক বাস করে। এদের মধ্যে ৮,৭৮৪ জন পুরুষ ও ৯,৫৬৬ জন মহিলা এবং লিঙ্গ অনুপাত ৯২। মুসলিম ধর্মালম্বী ১৬,৬০০ জন ও হিন্দু ধর্মালম্বী ১,৭৫০ জন। ২০১১ সালের হিসেব অনুযায়ী রমজানপুর ইউনিয়নের সাক্ষরতার হার ৫২.২% (পুরুষ ৫২.৪%, মহিলা-৫২.১%)। এ ইউনিয়নে ৭টি মাদ্রাসা, ৪টি মাধ্যমিক বিদ্যালয় এবং ১২টি সরকারি প্রাথমিক বিদ্যালয় রয়েছে। "রমজানপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৭।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০২০।
নিষ্প্রভ নীল বিন্দু

নিষ্প্রভ নীল বিন্দু (Pale Blue Dot) এমন একটি ছবিকে বোঝায় যা ১৯৯০ সালের ১৪ই ফেব্রুয়ারি পৃথিবী থেকে ৬ বিলিয়ন কিলোমিটার দূরে থাকা ভয়েজার ১ মহাকাশযান থেকে তোলা হয়। এ ছবিটিতে সমগ্র পৃথিবীর অবস্থান ছবিটির এক পিক্সেলের কম যায়গায় দেখা যায়। ভয়েজার ১ যখন তার মিশন শেষ করে যখন সৌরজগৎ ছেড়ে যাচ্ছিল তখন বিখ্যাত জ্যোতির্বীদ কার্ল সেগানের অনুরোধে ভয়েজার ১ থেকে পৃথিবীর একটি ছবি তুলে রাখা হয়। তিনি এর নাম দেন নিষ্প্রভ নীল বিন্দু বা "পেল ব্লু ডট"। পরবর্তীতে তিনি একই নামে একটি বই সম্পাদনা করেন। তাৎপর্যপূর্ণ ছবিটি নিয়ে তার গভীর চিন্তা ব্যাখ্যা করেন বইটিতে। https://www.planetary.org/explore/space-topics/earth/pale-blue-dot.html https://www.nasa.gov/jpl/voyager/pale-blue-dot-images-turn-25 ওয়েব্যাক মেশিনে আর্কাইভকৃত ১০ মার্চ ২০২০ তারিখে
মেহেরান করিমী নাসেরি

মেহেরান করিমী নাসেরি (Mehran Karimi Nasseri) জন্ম ১৯৪২ সালে, অন্য আরেক নাম স্যার আলফ্রেড মেহেরান, একজন ইরানি রিফিউজি যিনি ৮ আগস্ট ১৯৮৮ সাল থেকে জুলাই ২০০৬ পর্যন্ত দীর্ঘ ১৮ বছর ফ্রান্সের “চার্লেস ডি গুলি” বিমানবন্দরের ডিপার্টচার লাউঞ্জে কাটিয়েছেন। অসুস্থ হবার পর তাকে বিমানবন্দর থেকে হাসপাতালে স্থানান্তরিত করা হয়। তার এই জীবনী নিয়ে বই প্রকাশ সহ বেশ কিছু চলচ্চিত্র তৈরি করা হয়েছে। উল্লেখ যোগ্য চলচ্চিত্রের নাম “দি টারমিনাল”। মেহেরান করিমী নাসেরি ইরানের মসজিদ সোলায়মান নামক স্থানে জন্ম গ্রহণ করেন। তার বাবা পেশায় একজন ডাক্তার ও মা একজন সেবিকা ছিলেন। তিনি সেপ্টেম্বর ১৯৭৩ সালে ইংল্যান্ডের বেডফোর্ড বিশ্ববিদ্যালয়ে যান তিন বৎসরের উচ্চ শিক্ষা গ্রহণের উদ্দেশ্যে। ১৯৭৭ সালে ইরানে শিয়াদের বিরুদ্ধে প্রতিবাদ করায় তাকে স্বদেশ থেকে বহিষ্কার করা হয়। এরপর তিনি বিভিন্ন দেশে বসবাসের জন্য আবেদন করতে থাকেন। অতঃপর ইউনাটেড ন্যাশন হাই কমিশন ফর রিফিউজিস বেলজিয়ামের মাধ্যমে ইউরোপের যে কোন দেশে বসবাদের জন্য অনুমতি পান। তার মা ইংল্যান্ডের নাগরিক থাকায় তিনি ইংল্যান্ডে নতুন আবাস গড়ার উদ্দেশ্যে রওনা হন। পথে মধ্যে ফ্রান্সের বিমানবন্দরে বিমান পরিবর্তনের সময় তার পাসপোর্ট সহ অন্যান্য কাগজপত্র ভর্তি ব্রিফকেস চুরি হয়ে যায়। ফ্রান্স থেকে বিমানে তাকে ইংল্যান্ড নিয়ে গেলেও সেখানে ইমিগ্রেশনে পাসপোর্ট জমা দিতে না পারায় তাকে আবার ফ্রান্সে পাঠিয়ে দেয়া হয়। ফ্রান্সে পৌছানোর সাথে সাথে তাকে গ্রেফতার করা হয় এবং পরে যেহেতু আইন সিদ্ধ ভাবে তিনি ফ্রান্স বিমান বন্দরে পৌছেন সেহেতু ছেড়ে দেয়া হয়। কিন্তু পাসপোর্ট না থাকায় তাকে কোন দেশের নাগরিকের মর্যাদা দিয়ে সেখানে পাঠাতেও পারছিল না ফ্রান্সের কর্তৃপক্ষ। অবশেষে বিমান বন্দরের এক নম্বর টারমিনালের বাসিন্দা হিসাবে বসবাস আরম্ভ করেন। ১৯৯২ সালে ফ্রান্সের হিউম্যান রাইটসের পক্ষ থেকে তার পক্ষে আইনি লড়াই লড়লেও ফ্রান্স ঢোকার অনুমতি পাননি। ১৯৯৫ সালে অনেক প্রচেষ্টার পর বেলজিয়ামে শর্ত সাপেক্ষে যাবার অনুমতি পেলেও নাসেরী তা গ্রহণ করেননি শুধু মাত্র তার ইংল্যান্ডে যাবার মূল উদ্দেশ্য থাকায় । নাসেরির বিমানবন্দরের জীবন অবসান হয় জুলাই ২০০৬ সালে অসুস্থ হয়ে হাসপাতালে হস্তান্তরের মাধ্যমে। অবশেষে ৬ মার্চ ২০০৭ সালে ফ্রান্সের একটি দাতব্য প্রতিষ্ঠানের মাধ্যমে ফ্রান্সে বসবাসের অনুমতি পায়। নাসেরির দীর্ঘ ১৮ বছরের বিমানবন্দরের জীবনে ১নং টারমিনালে দেখা যেত, পাশে তার ব্যাগ রেখে পড়তে, লিখতে। উক্ত সময়ে বিমানবন্দরের কর্মকর্তা বা কর্মচারীরা তার খাবার ও পত্রিকার ব্যবস্থা করতো। নাসেরী মৃত্যু বরন করেন ১১ নভেম্বর ২০২২ ইং।
দ্য নেকেড ওম্যান

দ্য ন্যাকেড ওম্যান: এ স্টাডি অফ দ্য ফিমেল বডি ২০০৪ সালে প্রকাশিত প্রাণিবিজ্ঞানী ডেসমন্ড মরিসের লেখা একটি বই, যা একজন নারী সম্পর্কে পূর্ণ বিশেষ জ্ঞান নিয়ে লিখা। এতে একটি বিবর্তনীয় দৃষ্টিকোণ থেকে মহিলা শরীরের বর্ণনা দেয় হয়েছে। এটি বেশ কয়েকটি অধ্যায়ে বিভক্ত, এতে প্রতিটি অংগের বর্ণনা দেয়া আছে। চুল থেকে পা পর্যন্ত শরীরের প্রতেকটি অংশ নিয়ে অধ্যায়গুলি লিখিত। প্রত্যেক অঙ্গ নিয়ে, মরিস অঙ্গের গঠন এবং কার্যকারিতা ব্যাখ্যা করেন, এর বিবর্তন, মানব ইতিহাস জুড়ে সামাজিক গুরুত্ব এবং বিভিন্ন সংস্কৃতি দ্বারা কৃত্রিম পরিবর্তন এবং সজ্জা নিয়ে আলোচনা করেন। বিবর্তন নিয়ে একটি অধ্যায়ের পরে, পরবর্তী ২২ টি অধ্যায় যথাক্রমে নিম্নলিখিত বিষয় নিয়ে লিখিত: চুল, কপাল, কান, চোখ, নাক, গাল, ঠোঁট, মুখ, ঘাড়, কাঁধ, বাহু, হাত, স্তন, কোমর, পোঁদ, পেট, পিঠ, পাউবিক চুল, যৌন অঙ্গ, নিতম্ব এবং পা 'দ্য ন্যাকেড ওম্যান': উচ্চ বুদ্ধিমান ডিজাইন উচ্চ কণ্ঠস্বর এবং মোটা ঠোঁট স্তন, বোতল এবং আরও অনেক কিছু বিজ্ঞানীদের নাইটস্ট্যান্ড: ডেসমন্ড মরিস
মিয়ানমারের জেলা

মিয়ানমারে জেলা (বর্মী: ခရိုင်) (খাজিন) হলো প্রশাসনিক স্তরের দ্বিতীয় স্তর৷ প্রতিটি জেলা আবার রাজ্য ও অঞ্চলভেদে 'বিভাগ'-এ বিভক্ত৷ মিয়ানমার ইনফরমেশন ম্যানেজমেন্ট ইউনিট (মিমু) বা মিয়ানমার তথ্য ব্যবস্থাপনা এককের মতানুসারে ২০১৫ খ্রিস্টাব্দের ডিসেম্বর মাস অবধি ময়ানমারে ৬৭ টি জেলা রয়েছে, যেগুলি শহরাঞ্চল, শহর, ওয়ার্ড ও গ্রামে বিভক্ত৷ মিয়ানমারে অঞ্চল ও রাজ্য অনুসারে জেলার তালিকা নিম্নরূপ: গঙ্গ জেলা মগওয়ে জেলা মিংভূ জেলা পাকক্কু জেলা থায়েৎ জেলা ক্যউৎসে জেলা মান্দালয় জেলা মৃৎটিলা জেলা ম্যিংগ্রাম জেলা ন্যৌং উ জেলা পাইং উ লুইং জেলা যমদীন জেলা উত্তর নেপিডো জেলা দক্ষিণ নেপিডো জেলা বাওলখে জেলা লৈকও জেলা কেংটং জেলা মংসাত জেলা মংপায়াক জেলা তাচিলেইক জেলা কুনলং জেলা ক্যৌৎমে জেলা লউকাইং জেলা লাশিও জেলা মুসে জেলা হোপাং জেলা (২০১১ খ্রিস্টাব্দে সৃৃৃষ্ট) মেতমন জেলা (২০১৩ খ্রিস্টাব্দে সৃৃৃষ্ট) মংমিত জেলা (২০১৫ খ্রিস্টাব্দে সৃৃৃষ্ট) লাংখো জেলা লৈলেন জেলা তাউংগ্যি জেলা হিঞ্জাদা জেলা লাপুত্তা জেলা মাউবিন জেলা মংমা জেলা পুসাইন জেলা পাপোন জেলা পেগু জেলা টংগু জেলা পিয়াই জেলা তীরাবতী জেলা পূর্ব ইয়াঙ্গুন জেলা পশ্চিম ইয়াঙ্গুন জেলা উত্তর ইয়াঙ্গুন জেলা দক্ষিণ ইয়াঙ্গুন জেলা বামো জেলা মোহনিন জেলা মৃৎকীণা জেলা পুতাউ জেলা কামটি জেলা কালে জেলা কানবালু জেলা কাথা জেলা মলাইক জেলা মনিওয়া জেলা সাগাইং জেলা শ্বেবো জেলা তামু জেলা ইনমাবিন জেলা পান জেলা ককারেইক জেলা মায়াবতী জেলা পাপুন জেলা মৌলমাইন জেলা সাটোন জেলা দাবেই জেলা কসৌং জেলা মায়েইক জেলা ফালাম জেলা হাকা জেলা মতুপী জেলা মিণ্ডত জেলা কিওকপু জেলা মংদাও জেলা সিত্তে জেলা শাণ্ডবী জেলা ম্রোক উ জেলা মিয়ানমারের প্রশাসনিক অঞ্চল http://themimu.info/ "Burma Second Order Administrative Divisions" (পিডিএফ)। www.pcgn.org.uk (ইংরেজি ভাষায়)। The Permanent Committee on Geographical Names for British Official Use। ২৫ সেপ্টেম্বর ২০০৭। ৫ জানু ২০০৬ তারিখে মূল (পিডিএফ) থেকে আর্কাইভ করা।  "বর্মার রাজ্য এবং বিভাগ"। Statoids।  "বর্মার জেলা"। Statoids।
বাংলাদেশের একাডেমিক গ্রেডিং পদ্ধতি

এই নিবন্ধটি বাংলাদেশের একাডেমিক গ্রেডিংয়ের সংক্ষিপ্তসার। টু গ্রেডিং সিস্টেমটি আমাদের বিপরীত, কিন্তু গ্রেড পয়েন্ট গড় (জিপিএ) এবং সংক্ষিপ্ত গ্রেড পয়েন্ট গড় (সিজিপিএ) উপলব্ধ বিশ্ববিদ্যালয়ে এবং পলিটেকনিক সমূহে″ শ্রেণি" ডিগ্রি সহ মূল্যায়ন (যেমন, প্রথম শ্রেণি, দ্বিতীয় শ্রেণি, তৃতীয় শ্রেণি, পাস) বাংলাদেশের পাবলিক বিশ্ববিদ্যালয়গুলির স্নাতক এবং স্নাতকোত্তর ডিগ্রি ফলাফল, যেমন ঢাকা বিশ্ববিদ্যালয়, বাংলাদেশ কৃষি বিশ্ববিদ্যালয়, জাতীয় বিশ্ববিদ্যালয়, বাংলাদেশ কৃষি বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয়, যখন এটি মূল্যায়ন করা হয় তখন ব্রিটিশ স্নাতক ডিগ্রি শ্রেণিবিন্যাস পদ্ধতি অনুসারে শ্রেণিবদ্ধ করা যেতে পারে, ক্লাস গ্রেড সহ। এছাড়াও ডিপ্লোমা ইন ইঞ্জিনিয়ারিং শিক্ষা কার্যক্রমে পলিটেকনিক সমূহে উক্ত সিজিপিএ সিস্টেম ব্যবহৃত হয়। জিপিএ উপরে বা ৩ এর সমান বাংলাদেশে অনার্স ডিগ্রিতে প্রথম শ্রেণির সমান। এর অর্থ, সিজিপিএ ৩.০০ থেকে ৪.০০ = ১ম শ্রেণি সিজিপিএ ২.২৫ থেকে ২.৯৯ = দ্বিতীয় শ্রেণি সিজিপিএ ২.০০ থেকে ২.২৪ = তৃতীয় শ্রেণি নর্থ সাউথ বিশ্ববিদ্যালয়, ব্র্যাক বিশ্ববিদ্যালয়, আমেরিকান আন্তর্জাতিক বিশ্ববিদ্যালয়-বাংলাদেশ, ইউনাইটেড ইন্টারন্যাশনাল বিশ্ববিদ্যালয়, এবং ইউনিভার্সিটি অব লিবারাল আর্টস বাংলাদেশ উত্তর আমেরিকার গ্রেডিং মানকে অনুসরণ করে, সুতরাং তাদের গ্রেডিং নীতি সাধারণ বাংলাদেশী বিশ্ববিদ্যালয়গুলির চেয়ে আলাদা। "Letter Grade System of Individual Subject"। Education Board Bangladesh। সংগ্রহের তারিখ ৬ আগস্ট ২০১৩।  http://www.bu.edu.bd/academic-policies/ ওয়েব্যাক মেশিনে আর্কাইভকৃত ২৫ এপ্রিল ২০২৩ তারিখে https://www.eastdelta.edu.bd/about-us/grading-system http://www.northsouth.edu/academic/grading-policy.html http://iubat.edu/ http://www.bracu.ac.bd/academics/office-registrar/policies-and-procedures http://www.aiub.edu/academics/regulations https://web.archive.org/web/20160403002128/http://www.ewubd.edu/ewu/showDocument.php?documentid=1043 http://www.uiu.ac.bd/academic/grading-performance-evaluation/ http://www.uiu.ac.bd/academic/
এম এ মোত্তালিব

এম এ মোত্তালিব (১৯৪১-১৯৯৪) বাংলাদেশের হবিগঞ্জ জেলার রাজনীতিবিদ যিনি তৎকালীন সিলেট-১৮ সংসদ সদস্য ছিলেন। এম এ মোত্তালিব ১৯৪১ সালে হবিগঞ্জ সদরের সুলতান মাহমুদপুর গ্রামে জন্মগ্রহণ করেন। তিনি হবিগঞ্জ সরকারি উচ্চ বিদ্যালয়ে শিক্ষা লাভ করেন। তিনি পাকিস্তান নৌবাহিনীতে বয়েজ ক্যাডেটে যোগদানের জন্যে তিনি মাধ্যমিক পরীক্ষার পুর্বেই হাইস্কুল ত্যাগ করেলেও পূর্ব পাকিস্তানের বয়েজ ক্যাডেটদের কমিশন পাওয়ার সম্ভাবনা নেই দেখে ১৯৬১ সালে ঢাকায় মাধ্যমিক শিক্ষাত্তোর কারিগরী প্রশিক্ষণ গ্রহণ করেন। এর পর লৌহশিল্প ও কারিগরী সহযোগিতা কেন্দ্র থেকে বিশেষ প্রশিক্ষণ গ্রহণ করেন। মোত্তালিব ১৯৬২ সালে ফেঞ্চুগঞ্জ সার কারখানায় টেকনেশিয়ান হিসেবে চাকরি গ্রহণ করেন। তিনি ৩১ মার্চ ১৯৭১ সালে মুক্তি বাহিনীর ২ ও ৩ নম্বর সেক্টরের আওতায় বিআইডিসি গেরিলা ইউনিট গঠন করেন এবং এর কমান্ডার হিসাবে মুক্তিযুদ্ধে নেতৃত্ব দেন। মুক্তিযুদ্ধ চলাকালীন দেশ-বিদেশের পত্রপত্রিকা, বেতার ও টেলিভিশনে তার বক্তব্য ও বিবৃতি প্রচার হয়েছিল। দেশ স্বাধীনের পর যুক্তরাজ্য অবস্থান করেন। বাংলাদেশের অধিকাংশ শ্রমিকের নেতা হিসেবে জাতিসংঘের আন্তর্জাতিক শ্রম সংস্থায় ১৯৭৩ সালে টেক্সটাইল কমিটির পর্যবেক্ষক এবং ১৯৭৮ সালে বিশ্ব সম্মেলনের ডেলিগেট হিসাবে অংশগ্রহণ নেন। তিনি ১৯৭৯ থেকে ১৯৮২ পর্যন্ত দ্বিতীয় জাতীয় সংসদ সদস্য হিসেবে (বিলুপ্ত) সিলেট-১৮ বর্তমান হবিগঞ্জ-৩ আসনের দায়িত্ব পালন করেন। এম. এ. মোত্তালিব ৩০ জুন ১৯৯৪ সালে শ্রীমঙ্গলে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "প্রখ্যাত ব্যক্তিত্ব - হবিগঞ্জ সদর উপজেলা"। বাংলাদেশ জাতীয় তথ্য বাতায়ন। ২৭ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২০।
যৌন বালিশ

যৌন বালিশ একটি বিশেষভাবে ডিজাইন করা এবং সাধারণত দৃঢ় বালিশ যা যৌন মিলনের মজা বাড়াতে ব্যবহৃত হয়। একটি সাধারণ দৃঢ় বালিশ, ব্যবহার করা যেতে পারে, বিশেষ বালিশের জায়গায়। কিছু বালিশে থাকে উচ্চ ঘনত্বের ইউরেথেন ফোম যা নরম ও ভারসাম্য বজায় রাখতে সাহায্য করে। সাধারণ বালিশের আকারের পাশাপাশি, কীলক আকার, র‌্যাম্প আকার, প্রিজম আকারের, ইত্যাদি বালিশ রয়েছে যা বিভিন্ন যৌন আসনের জন্য প্রযোজ্য, যার মধ্যে কিছু এমন আছে যেগুলো ব্যতীত কঠিন বা অস্বস্তিকর লাগতে পারে। যখন কোনও অংশীদারের পিঠে ব্যথা হয় তখন সহায়তা দেওয়ার জন্য বালিশ ব্যবহার করা যেতে পারে। যৌন বালিশের একটি খুব সাধারণ ব্যবহার মিশনারি আসনে যেখানে আগেই বালিশটি মহিলার নিতম্ব বা পোঁদের নিচে স্থাপন করা হয়; এটি শ্রোণীকে উত্সাহ দেয় এবং অনুপ্রবেশের গভীরতা বাড়ায়। Bechtel, Stefan and Stains, Larry: Sex: A Man's Guide, p. 322. "Interesting sex positions"। [স্থায়ীভাবে অকার্যকর সংযোগ]